Document ID: 31999R1247

KOMISJONI MÄÄRUS (EÜ) nr 1247/1999,
16. juuni 1999,
milles sätestatakse teatavatest kolmandatest riikidest pärit 80-300 kilogrammiste elusveiste tariifikvoodi üksikasjalikud kohaldamiseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 3066/95, millega kehtestatakse teatavatele põllumajandussaadustele teatavad soodustused ühenduse tariifikvootide kujul ning nähakse autonoomse üleminekumeetmena ette mitmepoolsete kaubandusläbirääkimiste Uruguay voorus sõlmitud Euroopa lepingutes sätestatud teatavate põllumajandussoodustuste kohandamine,1 viimati muudetud määrusega (EÜ) nr 2435/98,2 eriti selle artiklit 8,
võttes arvesse nõukogu 7. oktoobri 1996. aasta määrust (EÜ) nr 1926/96, millega kehtestatakse teatavatele põllumajandustoodetele teatavad soodustused ühenduse tariifikvootide kujul ning nähakse autonoomse üleminekumeetmena ette mitmepoolsete kaubandusläbirääkimiste Uruguay voorus Eesti, Läti ja Leeduga sõlmitud vabakaubandust ja kaubandusküsimusi käsitlevates lepingutes sätestatud teatavate põllumajandussoodustuste kohandamine,3 eriti selle artiklit 5,
ning arvestades, et:
1) määrustega (EÜ) nr 3066/95 ja (EÜ) nr 1926/96 nähakse ette 153 000 Ungarist, Poolast, Tšehhi Vabariigist, Slovakkiast, Rumeeniast, Bulgaariast, Eestist, Lätist ja Leedust pärit 80-300 kilogrammise elusveise puhul sellise aastase tariifikvoodi avamine, mille suhtes kohaldatakse 80 %list tollimaksumäära vähendamist; 1. juulil algavateks 12-kuulisteks ajavahemikeks (edaspidi "impordiaasta") tuleks vastu võtta mitmeaastased üksikasjalikud rakenduseeskirjad; selleks tuleks kohaldada varem selle kvoodi suhtes ettenähtud iga-aastast korda;
2) spekulatsiooni vältimiseks tuleks teha saadaolevad kogused kättesaadavaks ettevõtjatele, kes on võimelised tõendama, et nad on reaalselt tegevad kaubandusega kolmandate riikidega; seda arvestades ning tõhusa haldamise tagamiseks tuleks nõuda, et kõnealused ettevõtjad peavad kõnealusele impordiaastale eelneva 12 kuu jooksul eksportima ja/või importima vähemalt 50 looma; 50 loomast koosnev partii moodustab tavalise saadetise; kogemused on näidanud, et ühe partii müük või ost on esmane nõue, et käsitada tehingut tõelise ja elujõulisena;
3) kõnealuste kriteeriumide kontrollimiseks tuleb kõik taotlused esitada liikmesriigis, kus importija on kantud käibemaksukohustuslaste registrisse;
4) korrapärase impordi tagamiseks tuleks litsentside väljaandmine jaotada impordiaasta peale;
5) tuleks näha ette, et importimise õigus antakse pärast järelemõtlemisaega ja vajaduse korral kohaldatakse impordi suhtes kindlaksmääratud vähendusprotsenti;
6) kõnealust korda tuleks hallata impordilitsentside abil; selleks tuleks sätestada üksikasjalikud eeskirjad taotluste esitamise ning taotlustes ja litsentsidel esitatava teabe kohta, lisades vajaduse korral komisjoni 16. novembri 1988. aasta määruse (EMÜ) nr 3719/88 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise üksikasjalikud eeskirjad,4 viimati muudetud määrusega (EÜ) nr 1127/19995) ja komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside korra rakenduseeskirjade ning määruse (EMÜ) nr 2377/80 kehtetuks tunnistamise kohta,6 viimati muudetud määrusega (EÜ) nr 2648/987) sätted;
7) käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Käesoleva määruse kohaselt võib igal aastal importida 153 000 CN-koodide 0102 90 21, 0102 90 29, 0102 90 41 või 0102 90 49 alla kuuluvat II lisas loetletud kolmandatest riikidest pärit elusveist mitme aasta jooksul ajavahemikel 1. juulist järgneva aasta 30. juunini (edaspidi "impordiaasta").
Tariifikvoodi seerianumber on 09.4537.
2. Kõnealuste loomade puhul vähendatakse väärtuselist tollimaksu ja ühises tollitariifistikus kindlaksmääratud koguselist tollimaksumäära 80 % võrra.
Artikkel 2
1. Artiklis 1 osutatud kvoodi kasutamiseks peab taotleja olema füüsiline või juriidiline isik, kes peab taotluse esitamisel asjaomase liikmesriigi pädevale asutusele tõendama, et ta on kõnealusele impordiaastale eelnenud 12 kuu jooksul importinud ja/või eksportinud vähemalt 50 CN-koodi 0102 90 alla kuuluvat veist; taotlejad peavad olema kantud riiklikku käibemaksukohustuslaste registrisse.
2. Importi ja eksporti tõendatakse üksnes vabasse ringlusse lubamise tollidokumendiga või ekspordidokumendiga, millel on nõuetekohane tolliasutuse tempel.
Juhul, kui taotlejad suudavad pädevatele asutustele tõendada, et neil ei olnud võimalik hankida originaaldokumente, võivad liikmesriigid aktsepteerida eespool nimetatud dokumentide koopiaid, mille on nõuetekohaselt kinnitanud väljaandnud asutus.
Artikkel 3
1. Taotlused importimise õiguse saamiseks võib esitada üksnes selles liikmesriigis, kus taotleja on kantud käibemaksukohustuslaste registrisse.
2. Taotlused importimise õiguse saamiseks:
- peavad hõlmama vähemalt 50 looma ning
- ei tohi hõlmata rohkem kui 10 % saadaolevast kogusest.
Kui taotlustes ületatakse see kogus, jäetakse ülemäärane kogus arvestamata.
3. Taotlusi importimise õiguse saamiseks saab esitada üksnes 30. juunini enne asjaomast impordiaastat.
4. Iga taotleja võib esitada ainult ühe taotluse. Kui taotleja esitab rohkem kui ühe taotluse, loetakse kõik selle taotleja taotlused kehtetuks.
5. Pärast esitatud dokumentide kontrollimist edastavad liikmesriigid komisjonile hiljemalt kümnendal tööpäeval pärast taotluste esitamise tähtaja lõppu taotlejate ja taotletud koguste loetelu.
Kõik teatised, sealhulgas tühiteatised, saadetakse faksi teel, kasutades käesoleva määruse I lisas esitatud vormi, kui taotlused on esitatud.
Artikkel 4
1. Komisjon otsustab võimalikult kiiresti, mis ulatuses võib taotlustega hõlmatud koguseid importida.
2. Kui artiklis 3 osutatud taotlustega hõlmatud kogused ületavad saadaolevaid koguseid, kehtestab komisjon taotletavate koguste suhtes kohaldatava ühtse vähendusprotsendi.
Kui esimeses lõigus osutatud ühtse vähendusprotsendi kohaldamise tulemusena on ühes taotluses taotletav kogus väiksem kui 50 looma, jaotavad asjaomased liikmesriigid kvoodi liisuheitmisega 50 looma suurusteks partiideks. Kui järelejäänud kogus on väiksem kui 50 looma, moodustab see ühe partii.
Artikkel 5
1. Jaotatud koguste importimisel tuleb esitada üks või mitu impordilitsentsi.
2. Litsentsitaotlusi võib esitada üksnes selles liikmesriigis, kus esitati taotlus importimise õiguse saamiseks.
3. Litsentsitaotlustele ja litsentsidele märgitakse:
a) lahtrisse 8 ühe või mitme II lisas loetletud riigi nimi; litsentsiga kaasneb kohustus importida ühest või mitmest märgitud riigist;
b) lahtrisse 16 kaupade koondnomenklatuuri alamrubriikide samas taandes üks järgmistest rühmadest:
- 0102 90 21; 0102 90 29,
- 0102 90 41; 0102 90 49;
c) lahtrisse 20 seerianumber 09.4537 ja vähemalt üks järgmistest märgetest:
- Reglamento (CE) n° 1247/1999
- Forordning (EF) nr. 1247/1999
- Verordnung (EG) Nr. 1247/1999
- (EK) . 1247/1999
- Regulation (EC) No 1247/1999
- Rglement (CE) n° 1247/1999
- Regolamento (CE) n. 1247/1999
- Verordening (EG) nr. 1247/1999
- Regulamento (CE) n.° 1247/1999
- Asetus (EY) N:o 1247/1999
- Förordning (EG) nr 1247/1999.
4. Pärast komisjoni artikli 4 lõike 1 kohast teadet jaotamise kohta, antakse litsentsid ettevõtjate taotlusel välja enne impordiaasta 31. detsembrit kuni 50 % ulatuses antud importimise õiguse kohta. Impordilitsentse sama impordiaasta ülejäänud koguste kohta antakse välja alates 1. jaanuarist.
5. Käesoleva määruse kohaselt välja antud impordilitsentsid kehtivad 90 päeva alates nende väljaandmise kuupäevast määruse (EMÜ) nr 3719/88 artikli 21 lõikes 2 määratletud tähenduses. Litsentsid ei kehti pärast impordiaasta 30. juunit.
6. Väljaantud litsentsid kehtivad kogu ühenduses.
7. Määruse (EMÜ) nr 3719/88 artikli 8 lõiget 4 ei kohaldata. Seetõttu märgitakse litsentside lahtrisse 19 number 0.
Artikkel 6
Juhul kui esitatakse kaupade liikumissertifikaat EUR.1, mille eksportiv riik on välja andnud vastavalt Kesk-Euroopa assotsieerunud riikidega sõlmitud protokollile nr 4 ja Balti riikidega sõlmitud Euroopa lepingute protokollile nr 3, või eksportija poolt vastavalt nimetatud protokollidele koostatud deklaratsioon, kehtivad imporditud loomade suhtes artiklis 1 osutatud tollimaksumäärad.
Artikkel 7
Määrust (EMÜ) nr 3719/88 ja (EÜ) nr 1445/95 kohaldatakse vastavalt käesolevale määrusele.
Artikkel 8
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuni 1999

Labels: 3
5
6